Lady Chatterleys elsker

Lady Chatterleys elsker (Lady Chatterley's Lover) er en roman fra 1928 av D.H. Lawrence. Den er kjent for sine eksplisitte erotiske skildringer. 

Hovedpersonen er en kvinne fra det intellektuelle borgerskapet. Hun gifter seg med en aristokrat som like etter bryllupsreisen blir invalidisert og hun innleder deretter et forhold til skogvokteren Oliver Mellors. Romanen ble beryktet for sin fortelling om det fysiske (og emosjonelle) forholdet mellom en mann fra arbeiderklassen og en kvinne fra overklassen, dens eksplisitte beskrivelser av sex, og dens bruk av dagligdagse ord for kjønnsorganer som den gang ble betraktet som ikke mulig å gjengi på trykk.

Romanen har blitt utgitt i tre versjoner. Den ble først utgitt i 1928. Den første utgaven ble trykt privat i Firenze med støtte fra den italienske bokselgeren Pino Orioli; Roberts, Warren; Poplawski, Paul (2001): A Bibliography of D. H. Lawrence, Cambridge University Press, s. 333 en utgave usensurert for anstøteligheter kunne ikke bli utgitt åpent i Storbritannia før i 1960, men en privat utgave ble utgitt av Inky Stephensens Mandrake Press i 1929. Winter, Barbara (2005): The Australia-First Movement and the Publicist, 1936–1942, Carindale, Queensland: Glass House, ISBN 1-876819-91-X.

Det er hevdet at fortellingen er inspirert av hendelser fra Lawrences eget ulykkelige hjemmeliv, og av omgivelsene i Eastwood i Nottinghamshire hvor han vokste opp. En del litteraturforskere mener at han også ha vært inspirert av lady Ottoline Morrell, en engelsk aristokrat som han var venn med; hun hadde en affære med «Tiger», en ung steinhogger som kom for å hogge sokler på hennes hagestatuer. Kennedy, Maev (10. oktober 2006): «The real Lady Chatterley: society hostess loved and parodied by Bloomsbury group», The Guardian, London Ved et tidspunkt vurderte Lawrence på å kalle romanen for Tenderness («Ømhet») og gjorde betydelige endringer i teksten og handlingsgangen i skriveprosessen.

 Norsk oversettelse 
Boken ble oversatt til norsk av Leo Strøm i 1952.

 Filmatiseringer 
Romanen har blitt filmatisert flere ganger. Versjonen fra 1981 har Sylvia Kristel i hovedrollen. En TV-versjon med Joely Richardson og Sean Bean ble utgitt i 1993, og en fransk versjon i 2006.

 Referanser 

 Eksterne lenker 
 Lady Chatterley's Lover, e-bok hos Prosjekt Gutenberg Australia.
 Lady Chatterley's Lover hos Grove Press, den amerikanske utgiveren
 «Lady Chatterley's Lover, D.H. Lawrence», sammendrag av handlingen

Kategori:Britiske romaner
Kategori:Bøker fra 1928
Kategori:Erotisk litteratur
Kategori:Bøker oversatt til norsk